
Disgrifiad Swydd: Cynorthwy-ydd Ymchwil 

	Cyfadran:
	Y Gyfadran Gwyddoniaeth a Pheirianneg

	Adran/Pwnc:
	Yr Adran Peirianneg Gemegol

	Cyflog:
	Gradd 7: £32,982 i £41,064 y flwyddyn

	Oriau gwaith:
	35 awr yr wythnos

	Nifer y swyddi:
	1

	Contract:
	Swydd cyfnod penodol am 12 mis yw hon

	Lleoliad:
	Bydd y swydd hon wedi’i lleoli ar Gampws y Bae



	Prif Ddyletswyddau
	1. Syntheseiddio ac optimeiddio polymerau swyddogaethol, gan gynnwys copolymerau sy’n seiliedig ar PMMA a pholymerau microfandyllog sy’n deillio o PIM, drwy bolymeru, ôl-swyddogaethu, puro a sychu dan reolaeth.
2. Optimeiddio paramedrau syntheseiddio a fformiwleiddio polymerau, gan gynnwys cymarebau monomerau, systemau toddyddion, tymheredd ac amser adweithio, llwyth catalydd/bas ac amodau puro, er mwyn sicrhau priodweddau deunydd atgynyrchadwy.
3. Paratoi ac optimeiddio pilenni a haenau tenau o gel polymer electrolytau drwy dechnegau megis castio mewn hydoddiant, araenu drwy droelli, araenu â llafn a pholymeru uniongyrchol, gan reoli trwch, unffurfiaeth, cyfanrwydd mecanyddol ac adlyniad i’r swbstrad.
4. Nodweddu strwythur polymerau, priodweddau pilenni ac ymddygiad thermol a morffolegol drwy dechnegau priodol, gan gynnwys NMR, FTIR, GPC, TGA, DSC, SEM, AFM a mesuriadau ongl gyswllt.
5. Gwerthuso perfformiad electrolytau a philenni, gan gynnwys amsugniad electrolytau, chwyddo, dargludedd ïonig, sefydlogrwydd electrocemegol a chemegol, sefydlogrwydd dimensiynol, priodweddau mecanyddol, ymddygiad cludo ïonau a chydnawsedd ag electrodau.
6. Cynhyrchu a phrofi batris ïonau sodiwm ar raddfa labordy, gan gynnwys celloedd darn arian ac, os yw’n briodol, gelloedd cwdyn prototeip, i werthuso perfformiad gwefru/dadwefru, gallu cyfradd, sefydlogrwydd cylchu ac ymddygiad rhyngwynebol.
7. Dadansoddi a dehongli data arbrofol, cadw cofnodion labordy cywir a pharatoi ffigurau, crynodebau technegol ac adroddiadau i gefnogi cerrig milltir a phenderfyniadau’r prosiect.
8. Cydweithio â’r partner diwydiannol i drosi canfyddiadau labordy yn brosesau cynhyrchu pilenni ac araenu y gellir eu hehangu, a chefnogi’r gwaith o asesu dichonoldeb gweithgynhyrchu ac ehangu yn y dyfodol.
9. Cyfleu cynnydd a chanfyddiadau ymchwil drwy gyfarfodydd prosiect, adroddiadau technegol, cyflwyniadau, cyhoeddiadau ac allbynnau eraill y prosiect.
10. Cynnal yr holl ymchwil yn unol â gweithdrefnau iechyd, diogelwch, amgylchedd ac asesu risg Prifysgol Abertawe, a chyflawni dyletswyddau eraill sy’n briodol i’r radd ac i gyflawni’r prosiect yn llwyddiannus.

	Dyletswyddau Cyffredinol
	11. Cyfrannu’n rhagweithiol at y rhaglen ymchwil, gan ddefnyddio menter i fynd i’r afael â heriau ymchwil, datblygu syniadau a cheisio arweiniad priodol pan fo angen.
12. Cyfrannu at baratoi adroddiadau technegol, papurau ymchwil, cyflwyniadau, patentau ac allbynnau eraill y prosiect sy’n gyfrinachol neu’n addas i’w cyhoeddi.
13. Cadw’n ymwybodol o ddatblygiadau gwyddonol a thechnolegol perthnasol a’u goblygiadau academaidd, diwydiannol a masnachol ehangach.
14. Cydweithio’n broffesiynol â chydweithwyr, partneriaid diwydiannol a rhanddeiliaid mewnol ac allanol eraill, gan gyfrannu at weithgareddau ymchwil ehangach y Gyfadran a’i phroffil.
15. Cynnal safonau uchel o uniondeb ymchwil a chadw cofnodion, gan sicrhau bod data arbrofol, cofnodion labordy a dogfennaeth y prosiect yn cael eu cynnal, eu cadw a’u trosglwyddo’n briodol i’r Brifysgol/y Prif Ymchwilydd ar ddiwedd y gwaith.
16. Ymgymryd â datblygiad proffesiynol a hyfforddiant priodol ac, yn ôl yr angen, cymryd rhan yng ngweithgareddau a phwyllgorau’r Gyfadran a rhwydweithiau proffesiynol perthnasol.

	Manyleb y Person
	Meini prawf hanfodol:

· Dylai fod gan yr ymgeisydd llwyddiannus radd, neu brofiad cyfatebol, mewn disgyblaeth berthnasol megis Gwyddor Deunyddiau, Cemeg, Peirianneg Gemegol, Peirianneg Ynni, Gwyddor Polymerau, Electrocemeg neu bwnc sydd â chysylltiad agos.
· Gallu amlwg i gynnal ymchwil yn unol ag amcanion y prosiect
· Tystiolaeth o sgiliau cynllunio i gyfrannu at y prosiect ymchwil.
·  Gallu i gydosod batris a dadansoddi eu perfformiad.
· Ymrwymiad i ddatblygiad proffesiynol parhaus.
Meini prawf dymunol:

· Deunyddiau batris a storio ynni electrocemegol.
· Technolegau batris ïonau sodiwm neu ïonau lithiwm.
· Syntheseiddio polymerau, prosesu polymerau neu fformiwleiddio electrolytau polymer.
· Paratoi a nodweddu pilenni neu ffilmiau tenau.
· Technegau profi electrocemegol.
· Cynhyrchu a phrofi celloedd darn arian neu gelloedd cwdyn.
· Dadansoddi a dehongli data arbrofol.
· Tystiolaeth o weithio mewn rhaglen syntheseiddio pilenni a pholymerau.
· Sgiliau cyfathrebu da â chynulleidfaoedd o wahanol ddisgyblaethau.
· Tystiolaeth o wreiddioldeb, arloesi, creadigrwydd a hanes ymchwil, gan gynnwys cyhoeddiadau mewn cyfnodolion â ffactor effaith uchel.

	Lefel y Gymraeg
	Lefel 1:  ‘ychydig’ - ynganu geiriau Cymraeg. Gallu ateb y ffôn yn Gymraeg (bore/p’nawn da). Gallu defnyddio geiriau ac ymadroddion pob dydd syml iawn (diolch yn fawr, os gwelwch yn dda etc). Gallwch gyrraedd Lefel 1 drwy gwblhau cwrs hyfforddiant awr o hyd.

I gael rhagor o wybodaeth am Lefelau’r Gymraeg, darllenwch y dudalen we Asesu Sgiliau Cymraeg, sydd ar gael yma.

	Gwybodaeth Ychwanegol
	Ymholiadau anffurfiol: Z.Tehrani@abertawe.ac.uk

